text: দেবহাটায় আরোও ১২ জনের শরীরে করোনা শনাক্ত দেবহাটায় আরোও ১২ জনের শরীরে করোনা শনাক্ত – Satkhira Times 24
  দেবহাটা প্রতিনিধি : সাতক্ষীরার দেবহাটায় গত ২৪ ঘন্টায় আরোও ১২ জনের শরীরে মহামারী করোনা ভাইরাস শনাক্ত হয়েছে। আক্রান্তদের মধ্যে ৮ জনের পিসিআর ল্যাবের রিপোর্টে এবং ৪ জনের র‌্যাপিড অ্যান্টিজেন কিটের টেস্ট রিপোর্টে করোনাক্রান্তের বিষয়টি নিশ্চিত হয়েছে স্বাস্থ্য বিভাগ।
  এনিয়ে দ্বিতীয় ওয়েভে উপজেলাতে ৯৮ জনের শরীরে করোনা পজেটিভ পাওয়া গেছে। প্রথম ও দ্বিতীয় ওয়েভ মিলিয়ে এপর্যন্ত ৪৩৭ জনের নমুনা পরীক্ষা করে ৯৮ জনের শরীরে করোনা শনাক্ত হয়েছে। যাদের মধ্যে ৬ জনের মৃত্যু ও ৯৯ জন সুস্থ্য হয়েছেন। আর বর্তমানে হোম আইসোলেশনে রয়েছেন ৯৩ জন।
  সর্বশেষ আক্রান্ত ১২ জন হলেন, দক্ষিণ পারুলিয়ার ফজলুল হক (৪২), কোমরপুরের আমেনা খাতুন (২০), পারুলিয়ার আম্বিকা মন্ডল (২৩), ইভা (২০), সখিপুরের ঝিলিক (২৪), একই গ্রামের ইসমাইল (৩০), জিএম অলিউল্লাহ (৪০), কামটার আব্দুল ওয়াহেদ (৪০), টিকেটের কামিনী হালদার (৬৫), দেবহাটা সদরের নাসিমা (৩০), টাউনশ্রীপুরের ওজিনা (৬৫) এবং নওয়াপাড়ার বেজোরআটি গ্রামের সখিনা বিবি (৪৫)।
  বুধবার দেবহাটা উপজেলা স্বাস্থ্য কমপ্লেক্সের আবাসিক মেডিকেল অফিসার (আরএমও) ডা. বিপব মন্ডল এ তথ্য নিশ্চিত করেন।
  এদিকে রিপোর্ট পাওয়ার পর তাৎক্ষনিকভাবে উপজেলা নির্বাহী অফিসার তাছলিমা আক্তারের নির্দেশে স্ব-স্ব ইউনিয়ন পরিষদের চেয়ারম্যান, মেম্বর ও গ্রাম পুলিশরা আক্রান্ত প্রত্যেকের বাড়ি লকডাউন করেন।